b'\n_START_ARTICLE_\nGoosebumps\n_START_PARAGRAPH_\nGoosebumps-kirjasarja on R. L. Stinen kirjoittama nuorille suunnattu kauhukirjasarja. Kirjasarjan aiheena ovat perinteiset kauhuelementit, kuten luurangot, hautausmaat, aavetalot ja mets\xc3\xa4t. Sarja on hyvin suosittu nuorten keskuudessa ymp\xc3\xa4ri maailman. Goosebumps on maailman myydyin lasten/nuorten kirjasarja: sit\xc3\xa4 on maailmalla myyty yhteens\xc3\xa4 noin 220 miljoonaa kappaletta. Sarjassa on 110 osaa, ja niist\xc3\xa4 ensimm\xc3\xa4inen, Welcome to Dead House ilmestyi vuonna 1992. Kirjojen pohjalta on my\xc3\xb6s tehty televisiosarja. Sarjaa esitettiin Suomessa maksullisella Jetix-kanavalla.Vuonna 2015 sarja tuli my\xc3\xb6s Netflixiin suomenkielisell\xc3\xa4 dubbauksella._NEWLINE_Sarjan osat Vihre\xc3\xa4\xc3\xa4 hirvi\xc3\xb6n verta ja Kamala kamera on julkaistu Suomessa sarjanimell\xc3\xa4 Kalmanv\xc3\xa4reit\xc3\xa4. Ne kuuluvat silti Goosebumps-sarjaan.'